Praat jy graag? Oorweeg dan hierdie loopbane - Solidariteit Wêreld LoopbaanSolidariteit Wêreld Loopbaan
Tuis › Artikels › Praat jy graag? Oorweeg dan hierdie loopbane
Praat jy graag? Oorweeg dan hierdie loopbane
Maandag | 16 September | 2019
Deur Dr Eugene Brink
Terwyl om te luister een van die belangrikste vaardighede in enige werk is, is om te praat 'n noodsaaklike vaardigheid in die meeste loopbane.
Die introverte onder ons vind dit oor die algemeen nie maklik om te praat nie, maar baie van hulle is in staat om verbaal te kommunikeer en 'n partytjie te geniet wanneer die geleentheid van hulle vereis om spraaksaam te wees. Hulle mag dalk huis toe gaan en in stilte herlaai, maar dit is nie vir hulle onmoontlik om vir beperkte periodes met ander in wisselwerking te tree nie.
En dan is daar die meer ekstroverte tipes wat dol is daarop om te praat. Hierdie mense kan nie ingehok word nie anders sal hulle verwelk en professioneel sterf.
So, watter loopbaan moet jy volg as jy die spraaksame tipe is? Kom ons kyk:
Alhoewel nie alle prokureurs litigeer en die hele dag voor 'n regter staan nie, is daar konsensus dat prokureur effektiewe kommunikeerders moet wees en daarvan hou om te praat. "Hulle verteenwoordig kliënte in kriminele en siviele litigasie en ander regsprosedures, trek regsdokumente op, of bestuur en adviseer kliënte oor wetlike transaksies," sê Jacquelyn Smith, bydraer by Business Insider.
"Die vermoë om te kommunikeer is absoluut belangrik vir enige prokureur se sukses. Hulle moet met kliënte kan praat, mosies beredeneer, regters ontmoet, en getuies ondervra tydens die verloop van 'n verhoor. Baie moet ook getuienis aanbied om kliënte te verdedig of verweerders te vervolg in kriminele of siviele litigasie – en hoe hulle dit doen, verbaal, kan die uitkoms van 'n saak bepaal."
Bemarker en openbareverhoudingspesialis
Alina Dizik, loopbaanskrywer vir Careerbuilder, sê of jy nou vir 'n bemarkingsagentskap werk, 'n swetterjoel kliënte hanteer, of vir 'n enkel werkgewer soos 'n groot korporasie werk, jou vermoë om met mense om te gaan word altyd vertoon. "Die meeste bemarkers moet 'n oortuigende aanbieding lewer – hetsy binne die maatskappy of vir handelaars van buite – en gebruik hulle praatvaardighede om bestaande verhoudings te bevestig en nuwes te bou."
Dit is een van die loopbane waar die genot van praat baie handig te pas kom. "Voordat verslaggewers 'n enkele woord publiseer, moet hulle baie onderhoude (en opvolg-onderhoude) met hulle bronne voer om te verseker 'n storie is absoluut korrek. Tradisioneel was hierdie werk gekoppel aan koerante en tydskrifte, maar hedendaagse verslaggewers vors onderwerpe na en skryf ook artikels vir webwerwe en blogs," sê Norgan Kastner, bydraer tot die loopbaanportaal Monster.
Verkope- en kliëntediensteverteenwoordiger
Volgens Dizik is dit welbekend dat verkoopspersone graag gesels en om goeie rede. "Verkoopspersone moet vertrouensverhoudings met kliënte ontwikkel voordat hulle 'n voorlegging doen en hulle oorreed om aankope te doen. Self ná 'n transaksie is voortdurende skakeling 'n enorme deel van die werk, so nie-praters hoef nie aansoek te doen nie."
Kastner sê kliëntediensverteenwoordigers is 'n kritieke deel van elke bedryf en is voortdurend op die uitkyk vir vrae en kwellings van kliënte – hetsy telefonies of van aangesig tot aangesig – en some selfs via e-pos of 'n lewendige gesprek. "Dit word van kliëntediensverteenwoordigers verwag om oor al die antwoorde te beskik en duidelik te kan kommunikeer."
Of jy nou 'n skoolonderwyser is of besig is met tersiêre opvoeding, is om te praat iets waarvoor jy lief moet wees om te floreer. "Onderwysers moet 'n omvattende begrip hê van die vakke waarin hulle onderrig en die stamina om regdeur die dag te praat, en dikwels dieselfde materiaal vir verskillende klasse of studente te herhaal," sê Kastner.ulle
Alina Dizik, 13 December 2011, "10 Jobs For People Who Love To Talk", https://www.aol.com/2011/12/13/10-jobs-for-people-who-love-to-talk/.
Jacquelyn Smith, 26 August 2016, "12 high-paying jobs for people who love to talk", https://www.aol.com/2011/12/13/10-jobs-for-people-who-love-to-talk/.
Morgan Kastner, 2019, "Best jobs for people who love to talk", https://www.monster.com/career-advice/article/jobs-for-people-who-love-talk.
Best jobs for people who love to talk", https://www.monster.com/career-advice/article/jobs-for-people-who-love-talk.